ඊට අමතරව ගම්පහ දිස්ත්‍රික්කයේ මීගමුව, වත්තල, පෑලියගොඩ, කැළණිය සහ රාගම යන පොලිස් බල ප්‍රදේශ ද නැවත දැනුම් දෙන තුරු හුදකලා තත්ත්වයේ පවතින බවයි පොලීසිය සඳහන් කළේ.හුදකල කරන ලද ප්‍රදේශවල ජනතාවට අමතරව කොළඹ තවමත් හුදකලා කර ඇති මහල් නිවාස සංකීර්ණ අටක ජනතාවට අවශ්‍ය ආහාර ඇතුලු අත්‍යවශ්‍ය පහසුකම් ලබාදීම සඳහා සියලු කටයුතු සිදුකරමින් පවතින බවයි බස්නාහිර පළාත් භාර ජ්‍යෙෂ්ඨ නියෝජ්‍ය පොලිස්පති දේශබන්දු තෙන්නකෝන් ඊයේ කියා සිටියේ.මේ අතර මෙතෙක් හුදකලා කර තිබූ බණ්ඩාරගම පොලිස් වසමේ කිරිමන්තුඩාව ග්‍රාම නිලධාරී වසම ඊයේ සිට හුදකලා තත්ත්වයෙන් ඉවත් කළ බවයි යුද හමුදාපති ලුතිනන්  ජෙනරාල් ශවේන්ද්‍ර සිල්වා ප්‍රකාශ කළේ.